**ZVANIČNO OTVARANJE SANIRANE DEPONIJE**

Na Žabljaku je danas otvorena sanirana deponija, koja zadovoljava najsavremenije standarde u oblasti upravljanja otpadom. Svečanom otvaranju ovog izuzetno vrijednog infrastrukturnog objekta, prisustvovali su, između ostalih, ministar turizma i održivog razvoja, Pavle Radulović, ambasador Republike Slovenije, Mitja Močnik, predsjednik Opštine Žabljak, Veselin Vukićević.

Vrijednost projekta iznosi 530.000 eura, a realizovan je kroz partnerstvo Vlada Crne Gore i Slovenije.

Ministar Radulović je podsjetio na prethodne uspješno sprovedene aktivnosti: reciklažni centar, transfer stanicu, uređaj za prečišćavanje otpadnih voda, zbrinjavanje mulja iz prečistača i nabavljeno specijalizovano vozilo, koje je bilo neophodno za transport mulja iz prečistača na deponiju. On je istakao da obim investicija Republike Slovenije u Žabljak do sada iznosi oko 5.000.000 eura.

Ambasador Mitja Močnik izrazio je zadovoljstvo što je Republika Slovenija pomogla ovako značajan projekat iz oblasti zaštite životne sredine, uz nadu da će ovakvih i sličnih projekata biti sve više na sjeveru Crne Gore.

Zahvaljujući Centru za međunarodni razvoj i saradnju iz Ljubljane, i Vladi Crne Gore, predsjednik Opštine, Veselin Vukićević, izrazio je uvjerenje da se ovim projektom dodatno podiže kvalitet života stanovnika Žabljaka, a sam grad postaje konkurentna turistička destinacija.



